COM7 บวก 4.17% ราคาสูงสุดตั้งแต่เข้าตลาดฯ
COM7 บวก 4.17% ราคาสูงสุดตั้งแต่เข้าตลาดฯ ล่าสุด ณ เวลา 10.05 น. ราคาอยู่ที่ 12.50 บาท บวก 0.50 บาท หรือ 4.17% สูงสุดที่ 12.70 บาท ต่ำสุดที่ 12.30 บาท มูลค่าซื้อขายที่ 159.03 ล้านบาท โบรกฯ ชูเป้า 12.50 บ. คาดผลการดำเนินงาน Q4/59 โตเด่น รับ High season - เริ่มจำหน่าย iPhone 7 ในไทยวันนี้
21 ต.ค. 2559

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ณ เวลา 10.05 น. ราคาอยู่ที่ 12.50 บาท บวก 0.50 บาท หรือ 4.17% สูงสุดที่ 12.70 บาท ต่ำสุดที่ 12.30 บาท มูลค่าซื้อขายที่ 159.03 ล้านบาท โดยราคาหุ้นปรับตัวสูงสุดนับตั้งแต่เข้าตลาดหลักทรัพย์เมื่อวันที่ 10 สิงหาคม 2558

ด้าน บล.เคจีไอ ระบุในบทวิเคราะห์ว่า COM7 (เป้าสูงสุด Consensus 12.5 บาท) 1) ประเมินผลการดำเนินงานไตรมาส 3/59 จะเติบโต เทียบช่วงเดียวกันของปีก่อน (เริ่มรับรู้ผลการเป็นพันธมิตรกับ TRUE) แต่อาจลดลง เทียบไตรมาสก่อนหน้า (ปัจจัยฤดูกาล + ลูกค้ารอ iPhone 7)
คาดแนวโน้มผลการดำเนินงานไตรมาส 4/59 จะเติบโตเด่นจากการเป็น High season + เริ่มจำหน่าย iPhone 7 ในไทยวันที่ 21 ต.ค.นี้ + ผลการเป็นพันธมิตรกับ TRUE จะเริ่มชัดเจนขึ้นในช่วง High season (ขายเครื่องพ่วงซิม + บริหาร TRUE shop) นอกจากนี้ CNBC รายงานข่าว Apple มีโอกาสเปิดตัว MacBook Pro ใหม่ปลายเดือน ต.ค.นี้ คาดเป็นบวกต่อยอดขายของ COM7